**Adnan Muhammes Khashoggi** (arabisk: عدنان محمد خاشقجي, *ʿAdnān Muḥammad Ḫāšuqğī*, ofte *Kashoggi* eller *Khashoggi*; tyrkisk: *Adnan Kaşıkçı*, født 25. juli 1935 i Mekka i Saudi-Arabia, død 6. juni 2017 i London) var en saudiarabisk våpenhandler og forretningsmann.

Liv og virke
------------

### Bakgrunn

Adnan Khashoggi var sønn av Muhammad Khashoggi, som var kong Abdel Aziz Al Sauds personlige lege. Hans søster var Samira Kashoggi, som var mor til Dodi Al-Fayed.

Khashoggi ble utdannet ved Victoria College i Alexandria i Egypt før han begynte å studere ved Colorado School of Mines i USA. Der mislikte han kulden, og dro derfor til California, der han begynte på Chico College ved California State University. En kort stund studerte han også ved Stanford University.

### Våpenhandler og forretningsmann

Khashoggi var kjent som en fremtredende våpenhandler og gjorde avtaler mellom amerikanske våpenselskaper og den saudiarabiske regjeringen. Han var mest aktivt i 1960-og 1970-årene.

I 1961 giftet Khashoggi seg med den 20 år gamle briten Sandra Daly som tok navnet Soraya Khashoggi etter giftermålet. De hadde en datter, Nabila, og fire sønner sammen. De ble skilt i 1974.

Khashoggi ble ansett som en av de rikeste mennene i verden i 1970- og 1980-årene. Etter at Khashoggi ble arrestert i Sveits, anklaget for å ha hjulpet Imelda Marcos med å plyndre millioner av dollar fra den filippinske staten, ble han utlevert til USA i 1989, der både han og Marcos ble frifunnet. American University i Washington, D.C. pleide å ha en bygning kalt Khashoggi Center, men etter at han ikke oppfylte sine avtalte forpliktelser overfor universitetet, fjernet universitetet hans navn fra bygningen. Khashoggi, som på det meste brukte 250 000 dollar per dag for å opprettholde sin ødsle livsstil, fikk økonomiske problemer i slutten av 1980-årene på grunn av overforbruk, dårlige investeringer og skandaler, så som konkursen av Bank of Credit and Commerce International og Iran-Contras-skandalen.

Khashoggi fikk åtte barn: Nabila, Mohammed, Khalid, Hussein, Omar, Ali, Kamal og Samiha.

Han døde i London, der han fikk behandling for Parkinsons sykdom.

Referanser
----------

1. 1 2   Munzinger Personen, oppført som Adnan Kashoggi, Munzinger IBA 00000018120, besøkt 9. oktober 2017[Hentet fra Wikidata]
2. ↑   pantheon.world, besøkt 9. oktober 2017[Hentet fra Wikidata]
3. ↑   The Peerage person ID p13551.htm#i135504, besøkt 7. august 2020[Hentet fra Wikidata]
4. ↑   Wikipedia på engelsk, besøkt 13. oktober 2018[Hentet fra Wikidata]
5. ↑   Geni.com[Hentet fra Wikidata]
6. ↑   www.nytimes.com[Hentet fra Wikidata]
7. ↑  «Playboy arms dealer Adnan Khashoggi dead at 81». *South China Morning Post* **(engelsk)**. Besøkt 8. juni 2017.
8. 1 2 3 4  Kinzer, Stephen (6. juni 2017). «Adnan Khashoggi, High-Living Saudi Arms Trader, Dies at 81». *The New York Times* **(engelsk)**. ISSN 0362-4331. Besøkt 7. juni 2017.
9. ↑  «Adnan Khashoggi, Saudi arms merchant and world-class playboy, dies». *Washington Post*. Besøkt 7. juni 2017.
10. ↑  «Adnan Khashoggi: Saudi billionaire arms dealer dies aged 82». *BBC News* **(engelsk)**. 6. juni 2017. Besøkt 7. juni 2017.
11. ↑  «Subscribe to read». *www.ft.com* **(engelsk)**. Besøkt 7. juni 2017.
12. ↑  «Saudi Rich List». *Arabian Business*. Besøkt 7. juni 2017.
13. ↑  «Cash-strapped Khashoggi?». *The Economist*. Besøkt 7. juni 2017.
14. ↑  «Saudi businessman Khashoggi, ‘Onassis of the Arab world,’ dies». *Arab News* **(engelsk)**. 6. juni 2017. Besøkt 7. juni 2017.

Eksterne lenker
---------------

* (en) Adnan Khashoggi – kategori av bilder, video eller lyd på Commons Rediger på Wikidata
* (en) Adnan Khashoggi på Internet Movie Database Rediger på Wikidata

* (en) Adnan Khashoggi hos The Movie Database Rediger på Wikidata
* (en) Adnan Khashoggi hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Geni **·** VIAF **·** GND **·** LCCN **·** ISNI **·** Munzinger (iba)
 |